Scott Filip

Scott Filip (født 28. januar 1995) er en amerikansk friidrettsutøver som konkurrerer i mangekamp. Han kom på andreplass i sjukamp under USA-mesterskapet i friidrett innendørs 2020.

Idrettskarriere

2011 - 2015 
Filip kom på andreplass i tikamp under USAs nasjonale ungdomsmesterskap Junior Olympics 2011, med 6236 poeng. Under Junior-USA-mesterskapet i friidrett 2013 (U20) kom han på tredjeplass med ny personlig rekord på 7255 poeng. Han deltok i NCAA-mesterskapet i friidrett innendørs i 2015, og kom der på 14.-plass i sjukamp, og han kom på tredjeplass i tikamp under Mt. SAC Relays i april 2015. Under NCAA-mesterskapet utendørs i 2015 kom han på åttendeplass i tikamp.

2016 - 2018 
I juni 2016 vant han Pan American Combined Events Cup (tidligere NACAC-mesterskapet i mangekamp) i Ottawa, med 7726 poeng. Han deltok i USA-mesterskapet i friidrett 2016 (U.S. Olympic Trials), og kom der på tiendeplass i tikamp. Under NCAA-mesterskapet i friidrett 2017 kom han på femteplass i tikamp, og under USA-mesterskapet i friidrett 2017 kom han på 12.-plass. I 2018 kom han på 16.-plass i sjukamp under NCAA-mesterskapet innendørs og han kom på femteplass i tikamp under NCAA-mesterskapet utendørs. Han vant tikamp under Pan American Combined Events Cup 2018.

2019 - 2020 
Filip deltok i USA-mesterskapet i friidrett 2019, og kom der på femteplass i tikamp med 7993 poeng. Under USA-mesterskapet i friidrett innendørs 2020 fikk han sølv i sjukamp, kun slått av Garrett Scantling.

Referanser

Eksterne lenker 
 

Mangekjempere fra USA
Fødsler i 1995